Rock & Roll Hall of Fame Covers EP
„Rock & Roll Hall of Fame Covers EP“ – grupės „Red Hot Chili Peppers“ EP, išleistas 2012 m. gegužės 1 d. tik internetinėje „iTunes“ parduotuvėje. Buvo planuota EP pavadinti We Salute You, tačiau pavadinimas buvo pakeistas į galutinį. Šis EP buvo išleistas, kadangi grupė buvo įšventinta į Rokenrolo garbės ir šlovės muziejų. Šį EP sudaro šešios dainos (trys įrašytos studijoje, trys – koncertuose). Visos jos yra grupių, kurios jau anksčiau priklausė muziejui, koveriai. Visos dainos jau anksčiau buvo pasiekiamos kituose grupės albumuose, tačiau tik dvi iš jų buvo galima įsigyti internete.